हम नञि कहब कि . . . . . . . . . (गीत)
हम नञि कहब कि फूल मे गुलाब छी अहाँ,
हमर जिनगी केर स्वप्न ओ "ताज" छी अहाँ ।
 मुदा जिनगीक एकसरि अन्हरिया मे विकसित,
सुन्नर ओ सुमधुर प्रभात छी अहाँ । ।
 हम नञि कहब कि "सुष्मिता" सँ नीक छी अहाँ,
"ऐश्वर्या" केर जेरॉक्स प्रतीप छी अहाँ ।
 अहाँ नञि चाही हमरा, ई इच्छा अहँक,
मुदा अहीं हमर अन्तरा , ओ गीत छी अहाँ । ।
 किछु अन्यथा ने सोचब, से आग्रह हमर,
एक कवि केर दुस्साहस केँ कऽ देब क्षमा ।
 अहाँ अँऽही रहब, हऽम हमही रहब,
अहँक चाहत रखबाक हमर हस्ती कहाँ ! ! 